למה במכות
כשאני הולך לבית הספר; לפעמים אני פוחד,; כי אני אף פעם לא יודע; לקראת מה אני צועד.; יש תמיד אחד,; שמחפש כל רגע; מטרה לאבנים וחול.; יש תמיד אחד; ש"מת לשים לי רגל"; וחושב שהוא גיבור גדול.; ילד, מה אתה מוכיח?; למה דווקא במכות?; ילד, ילד, גם אתה עלול מחר לבכות.; ובהפסקה, בכדורגל; המשחק גועש, רועש,; מי שלא מצליח מול השער; סתם בועט במה שיש.; יש תמיד אחד שמאיים בכוח,; מנפנף בלי הרף באגרוף; יש תמיד אחד שלא נותן מנוח,; אם תרצה לברוח הוא ירדוף.; ילד, מה אתה מוכיח?; למה דווקא במכות?; ילד, ילד, גם אתה עלול מחר לבכות.; לפעמים אני יכול בשקט,; להחזיר לו בקלות,; אך זוכר היטב שטוב עדיין; לא צמח מאלימות!; כשאני חוזר כל יום בצהריים; אז נדמה לי שאני חולם; ארוחה טובה אוכל אחת ושתיים; טוב להיות בריא וגם שלם.; ילד, מה אתה מוכיח?; למה דווקא במכות?; ילד, ילד, גם אתה עלול מחר לבכות.; ילד, בוא תקשיב לי רגע; דף חדש נפתח היום; ילד, ילד, תן לי יד ונעשה שלום.; 